رنا سلطان

رنا سلطان (ولادت: 9 اپریل 1977ء) اردن کی صحافی ہیں۔

حالات زندگی 
رنا نے صحافت میں بی اے کی ڈگری حاصل کی اور ان کا مخصوص موضوع برقی میڈیا یعنی ریڈیو اور ٹیلی ویزن تھا۔ انہوں نے اردن کے یرموک یونیورسٹی سے فرانسیسی زبان سیکھی۔ انہوں نے 2000ء میں تعلیم سے فراغت حاصل کی۔ ان کی شادی بشر ہانی الخصاونہ سے ہوئی اور ان کے تین بیٹے ہیں۔

عملی زندگی 
رنا سلطان کی عملی زندگی کا آغاز زمانہ طالب علمی میں ہی ہوگیا جب وہ یونیورسٹی میں طلبہ کے ایک گروہ کے ساتھ ریڈیو اور ٹی وی کی عمارت میں مصروف مشق رہتی تھیں۔ وہ ہدایتکار وکٹوریا عمیش کے ساتھ ایک پروگرام میں شرکت کرتی تھی جس کا نام صبح بخیر" تھا۔ یہ پروگرام اسیل الخریشا کے تعاون سے نشر ہوتا تھا۔ ان کے تعاون سے کئی پروگرام نشر ہوتے تھے جن میں 2000ء کا استقبال بھی شامل ہے۔ اس کے علاوہ کل العرب 2000ء-2003ء، الھوا ھوایا 2002ء، یوم جدید اور ان کے علاوہ متعدد سرکاری میلے مثلا الاغنیہ العربیہ میلے میں عربی ٹیلی ویزن اور رڈیو کی اصلاح و درستی کے لئے ایک پروگرام بنام سینی سیتی کا آغاز کیا۔ امریکا سے واپسی پر رنا نے صبح بخیر پروگرام میں شمولیت اختیار کی اور 2005ء تک اس سے جڑی رہیں۔ اسی دوران میں انہوں نے رمضان معنا احلی پروگرام نشر کیا۔ انہوں نے بادشاہ کی یوم پیدائش پر بھی پروگرام پیش کیا اور اس کے علاوہ کئی سرکاری محفلوں اور میلوں میں پروگرام کیے مثلا جرش۔ انہوں نے 2007ء میں اردنی فلم 'کابتن ابو رائد میں ہیروئن کا کردار ادا کیا جس کے لئے انہیں 2008ء میں کیلیفورنیا میں نیوپورٹ فلم فیسٹول میں بہترین اداکارہ کا اعزاز ملا۔ رمضان 2019ء میں انہوں نے اردنی ٹیلیویزن پر لیالی رمضان پروگرام پیش کیا۔

حوالہ جات